CELEX: 62013TN0675
Language: bg
Date: 2013-12-16 00:00:00
Title: Дело T-675/13: Жалба, подадена на 16 декември 2013 г. — K Chimica/ECHA

15.2.2014   
            
            
               BG
            
            
               Официален вестник на Европейския съюз
            
            
               C 45/41
            
         Жалба, подадена на 16 декември 2013 г. — K Chimica/ECHA
   (Дело T-675/13)
   2014/C 45/72
   Език на производството: италиански
   
      Страни
   
   
      Жалбоподател: K Chimica Srl (Мирано (провинция Венеция), Италия) (представители: R. Buizza и M. Rota, avvocati)
   
      Ответник: Европейска агенция по химикалите (ECHA)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Решение ECHA № (2013) 3665 от 15 октомври 2013 г. и да признае на K Chimica категорията на малко и средно предприятие,
            
         
               —
            
            
               прилагането на облекчените тарифи, предвидени за малките и средните предприятия,
            
         
               —
            
            
               отмяната на фактура № 10029302 за 9 300 EUR, изискани като разлика, дължима по пълната тарифа, приложена към K Chimica,
            
         
               —
            
            
               отмяната на наложената от ECHA административна санкция за сумата от 19 900 EUR с издаването на фактура № 10043954.
            
         
      Правни основания и основни доводи
   
   В подкрепа на жалбата си жалбоподателят излага две основания.
   
               1.
            
            
               Първо основание, изведено от тълкуването на Препоръка 2003/361/ЕО относно критериите за категоризиране на малките и средните предприятия.
               
                           —
                        
                        
                           В тази връзка се изтъква, че за целите на определянето в категорията на малките и средните предприятия, следва да се провери дали предприятието, което е цел на придобиването, е независимо или е включено в група от предприятия. Според ролята на предприятието, което е цел на придобиването, ще бъде необходимо да се вземат предвид финансовите данни на предприятията от групата, и по-специално тези на „партньорските“ предприятия и тези на „свързаните“ предприятия.
                        
                     
                           —
                        
                        
                           По този въпрос се изтъква, че основното правило за оценяване на мащаба на предприятието, което е цел на придобиването, е това, съгласно което към данните на предприятието трябва да се добавят:
                           
                                       i)
                                    
                                    
                                       данните на евентуални партньорски предприятия на предприятието, което е цел на придобиването, разположени непосредствено нагоре и надолу по веригата спрямо него, пропорционално на участието в капитала или на процентния дял от правото на глас. Към така изчислените данни за партньорските предприятия на предприятието, което е цел на придобиването, трябва да се добавят 100 % от данните относно евентуалните предприятия, които са „свързани“ с тези „партньорски“ предприятия,
                                    
                                 
                                       ii)
                                    
                                    
                                       100 % от данните на евентуални предприятия, които са „свързани“ пряко или косвено с предприятието, което е цел на придобиването. Към 100 % от данните за свързаните предприятия с предприятието, цел на придобиването, трябва да се добавят, пропорционално на участието в капитала или на процентния дял от правото на глас, данните на всяко евентуално партньорско предприятие на предприятията, свързани с предприятието, цел на придобиването, което е разположено непосредствено нагоре и надолу по веригата спрямо последните.
                                    
                                 
                     
         
               2.
            
            
               Второ основание, изведено от непризнаването на K. Chimica като малко и средно предприятие.
               
                           —
                        
                        
                           В тази връзка се изтъква, че на основание на член 6 от приложението към препоръката данните, релевантни за целите на определянето на K. Chimica като малко и средно предприятие, са:
                           
                                       i)
                                    
                                    
                                       100 % от данните за K. Chimica,
                                    
                                 
                                       ii)
                                    
                                    
                                       100 % от данните за I.C.B. S.r.l,
                                    
                                 
                                       iii)
                                    
                                    
                                       40 % от данните за Medini Ltd,
                                    
                                 
                                       iv)
                                    
                                    
                                       36,66 % данните за ALO Inmobilien GmbH.